1Puniki pamuput paradewan wong Babele! Dewa Bel miwah Nebo punika sane pecak kasungsung, nanging sane mangkin arca-arcannyane punika kapondong antuk keledaene tur dados pondongan ring tundun burone sane tan pabayu.
2Arca-arca punika tan nyidayang ngluputang dewekipune. Ipun kejuk tur kabakta makaon. Punika sane dados pamuput dewa-dewan wong Babele!
3âIh katurunan Yakub muah sawatek kaulan Ulune ane enu dini, pada padingehangja! Ulun suba miara kita ngawit uli kita mara lekad.
4Ulun Widin kitane ane lakar miara kita kanti kita tua tur putih bok kitane. Ulun ane ngadakang kita tur lakar miara kita. Ulun lakar ngicen kita pitulungan tur ngrahayuang kita.â
5Pangandikan Ida Sang Hyang Widi Wasa sapuniki: Teken nyenke kita lakar mandingang Ulun? Apake ada anak ane masaih teken Ulun?
6Anake pada mukak dompetnyane tur mesuang masne. Ia nimbang perak aji dacin. Ia ngupahin tukang mas buat ngae palawatan dewa. Sasubane keto ia laut nyumbah di arepan arcane ento buat ngaturang bakti.
7Ia negen dewannyane ento laut abana, suba keto dewane ento lantas pejanga di satunggaling tongos, tur ditu dewane ento kajujukang. Dewane ento tusing nyidayang makisid uli tongose ento. Yen ada anak ngastawa teken dewane ento, ia tusing nyidayang masaut tur ngrahayuang anake ento uli sangsarannyane.
8Ih anak ane madosa ingetangja paundukane ene. Pinehinja unduk ane suba adakang Ulun.
9Ingetang paundukan-paundukan ane suba kasidan imaluan. Angkeninja mungguing tuah Ulun ngraga ane maraga Widi. Buina tusing ada Widi ane masaih teken Ulun.
10Uli pangawit Ulun ngramalang panadinne. Buina uli imaluan Ulun suba ngramalang unduk ane lakar kasidan. Ulun suba ngorahang mungguing rencanan Ulune tusing taen gagal. Buina Ulun lakar ngadakang sawatek ane arsayang Ulun buat kalaksanayang.
11Ulun ngesengin anak aukud uli kangin, tur ia lakar teka masriut buka kedis garudane tur ia lakar nglaksanayang sakancan rencanan Ulune. Ulun suba ngandikayang buka keto, tur ento lakar kasidan.
12Ih anak ane bengkung, ane mapineh mungguing joh para lakar menang, padingehangja sabdan Ulune.
13Ulun ngadakang dina kamenangane ento suba paek, tur tusingja buin makelo kamenangan Ulune suba tusing lakar kasep. Ulun lakar ngrahayuang kota Yerusaleme tur Ulun lakar mapaica kaluihan teken wong Israele.â
ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn